CELEX: 62008CN0200
Language: et
Date: 2008-05-15 00:00:00
Title: Kohtuasi C-200/08: 15. mail 2008 esitatud hagi — Euroopa Ühenduste Komisjon versus Prantsuse Vabariik

5.7.2008   
            
            
               ET
            
            
               Euroopa Liidu Teataja
            
            
               C 171/28
            
         15. mail 2008 esitatud hagi — Euroopa Ühenduste Komisjon versus Prantsuse Vabariik
   (Kohtuasi C-200/08)
   (2008/C 171/43)
   Kohtumenetluse keel: prantsuse
   Pooled
   
      Hageja: Euroopa Ühenduste Komisjon (esindajad: A. Bordes ja H. Støvlbæk)
   
      Kostja: Prantsuse Vabariik
   Hageja nõuded
   
               —
            
            
               Tuvastada, et kuna Prantsuse Vabariik keeldus lubamast saksa ja inglise lumelauainstruktoritel õpetada üksnes seda spordiala Prantsusmaal ning jättis 4. mai 1995. aasta määruses (muudetud kujul) nimetamata teistes liikmesriikides omandatud lumelauainstruktori diplomid, siis on Prantsuse Vabariik rikkunud oma kohustusi, mis tulenevad EÜ artiklitest 39, 43 ja 49 ning direktiivi 92/51/EMÜ (1) artiklist 6;
            
         
               —
            
            
               mõista kohtukulud välja Prantsuse Vabariigilt.
            
         Väited ja peamised argumendid
   Prantsusmaal võivad lumelauaga sõitmist õpetada vaid suusainstruktorid, samas kui mitmes teises liikmesriigis võivad suusatamist ja lumelauaga sõitmist õpetada professionaalid, kellel on suusainstruktorist erinev haridus.
   Hageja leiab, et keeldumine lubada alustada tegevust üksnes lumelauainstruktorina ei ole õigustatav isikute vaba liikumise, teenuste osutamise vabaduse ja asutamisõiguse aluspõhimõtetega arvestades. Komisjon leiab muuhulgas, et ei ole täidetud Euroopa Kohtu praktikas sedastatud neli kumulatiivset tingimust, mille esinemisel on erandina õigustatav nende põhimõtete võimalik piiramine — mittediskrimineerimine, ülekaalukas üldine huvi, taotletava eesmärgi saavutamise võimalikkus ning proportsionaalsuspõhimõttega arvestamine.
   
      (1)  Nõukogu 18. juuni 1992. aasta direktiiv 92/51/EMÜ direktiivi 89/48/EMÜ täiendava tööalase koolituse tunnustamise teise üldsüsteemi kohta (EÜT L 209, lk 25; ELT eriväljaanne 05/02, lk 47).